Die veelsydige McKenzie word as een van die verwoestendste aanvallers in wêreldrugby beskou. Hy is op sy gevaarlikste in daardie laaste 20 minute van toetse wanneer teenstanders se bene moeg raak. Die All Black-afrigter, Steve Hansen, het hom as plaasvervanger gekies en beoog waarskynlik ’n belangrike rol as impakspeler vir hom.
Rassie Erasmus, die Bok-afrigter, het in Donderdag se nuuskonferensie in Wellington waar hy sy 23-tal bekend gemaak het, geskerts een manier om McKenzie te neutraliseer is as die Bokke hoop vir baie reën en sterk wind.
“Damian is ’n wonderlike speler. Hy skakel naatloos op losskakel en heelagter in. Die Nieu-Seelandse Rugbyunie (NSRU) verdien krediet vir hoe hulle hom bestuur het. Hulle het hom eers op heelagter gekies. Toe het hulle sekere van sy vaardighede gesien en hom later op losskakel in sekere toetse speelkans gegee. Selfs sy franchise het hom op losskakel gekies.
Kolbe (1,72 m en 74 kg), wat weer as ’n plaasvervanger gekies is vir die wedstryd in die Westpac-stadion, kan in die verwagte droë toestande waarin die toets sal plaasvind deur sy afrigter gevra word om ’n soortgelyke taak as McKenzie (1,77 m en 78 kg) in daardie deurslaggewende laaste paar minute van die toets te probeer verrig.
Toe Erasmus bevestig het Jesse Kriel is in die beseerde Makazole Mapimpi se plek as regtervleuel gekies, het hy erken Kolbe sal die naweek vir die Bokke van meer waarde as ’n impakspeler wees.
“Dit was eintlik nie ’n moeilike keuse nie. Cheslin was die ander speler wat ons op vleuel oorweeg het, maar ons het gevoel hy was nog net vyf of ses dae deel van die stelsel. Cheslin sal vir ons meer as plaasvervanger beteken.”
“Ek het al voorheen op vleuel gespeel, al is dit nie so gereeld as op senter nie. Ek is net bly oor die kans. Nieu-Seeland is altyd ’n groot uitdaging.
“Rieko Ioane (sy regstreekse teenstander) is ’n speler van wêreldgehalte. Maar ons wil almal weekliks teen die beste te staan kom. Dis tog waaroor toetsrugby gaan.”
“Dit was in hul afwesigheid egter nie vir ons die moeite werd om ’n spesialis-vleuel in te vlieg nie, aangesien hy eers Woensdag hier sou aankom.”
Erasmus het toe hy sy span aangekondig het, gesê hy leer ná sewe toetse steeds nuwe dinge oor sy spelers. Hy het bevestig dat hy sy sterkste beskikbare span vir die toets gekies het, met veranderinge op haker, losskakel, buitesenter en vleuel in sy beginspan.
Boonop was Vrydag ’n baie spesiale dag: Vier groot pryse is uitgedeel. Die topverkoper-CD en -DVD is bekendgemaak, en vanjaar se splinternuwe eerbewys, dié vir die Huisgenoot-vermaakster, is vir die eerste keer uitgedeel aan die benoemde wat die meeste stemme gekry het.